 Mpandula 24, 2017FILE: UMfundi Evan Mawarire obotshaniswe lomtshayeliwakhe wemota, uMnu. Ocean Chihota, efika emthethwandaba ngoNhlangula ngomnyaka ka2017. S. MhofuVOAUMfundisi Evan Mawarire usebotshiwe eHarare kulandela umbiko awethule ebulenjini bokuzilibazisa obeFacebook kanye leYou Tube lapho athe kumele uzulu alwisane lokwenzakala elizweni.UPastor Mawarire, owethule umbiko wokubotshwa kwakhe ebulenjini bokuzilibazisa obeTwitter engakathathwa ngamapholisa, uthe angeke ahlala phansi achume ngesikhathi intengo yempahla ikhuphuka njalo imali yohlobo lwama bond notes igugudeka okumangalisayo.Uthe sesifikile isikhathi sokuthi uzulu atshengise ukuzonda ngokulwisana laye mngceke.Uphinde wathi kuyayangisa ukuthi abantu bayahlupheka kodwa abalutshwana bayaphumelela okumangalisayo.Kasenelisanga ukukhuluma lamapholisa kanye legqwetha lika Mawarire loba nje kubikwa ngamaphephandaba lemisakazo etshiyeneyo ukuthi uMawarire ubotshelwe ukuthi udelela uhulumende kaMugabe.Ubekhangelelwe ukuthi uzakuya emthethwandaba ngoMvulo ebheke icala elifanayo kulandela ukutshengisela kukazulu ngomnyaka ka2016 aze athi kumele abantu bakhalale imisebenzi bangene ezitaladini bekhonona ngokubhidlika kweZimbabwe.Okwamanje uthi sokwanele ngakho sokumele uzulu angene njalo ezitaladini.Kangisoze ngigoqe izandla kusonakala into yonke eZimbabwe. Besengithule kancane kodwa lokhu okwenzakala elizweni akulunganga. Kulabanye asebethenga amaRoyce Royce adulayo kodwa kungelamisebenzi eZimbabwe. Lina elibusayo lizwa njani ngakho konke lokhu? Lingabantu yini. Hayi ah! Lokhu akuvunyelwa. Asincedeni ilizwe lakithi.Osebenzela isigodlo seMelika eZimbabwe, uMnu. David McGuire, uthi bakhangele ngokwenzakala kuMfundisi Mawarire.UMcGuire uthi ukubotshwa kwakhe kuza ngesikhathi uMawarire ubekhangelelwe ukuthi angene emthethwandaba ngoMvulo.Uhulumende weMelika ukhangele kakhulu ukubotshwa kuka Pastor Evan Mawarire. Kumele kuphele ukubotshwa kwabantu lokwethuselwa kwalabo abaphikisa uhulumende.Sisekela ukuthi abantu babelokukhululeka njalo babelelungelo lokukhuluma abakufunayo lokuhlangana ngesikhathi abasifunayo. Uhulumende kahulumende kumele ahloniphe ilungelo likazulu njengalokho okwenziwa emhlabeni wonke jikelele. 